**Publikāciju gada statistikas rādītāji, piemērojot Publiskās un privātās partnerības likumu Metadati**

**Datu apraksts**

Paziņojumu publikāciju dati sniedz informāciju par publiskā partnera vai tā pārstāvja publicētajiem paziņojumiem pēc būvdarbu un pakalpojumu iepirkumu veidiem atbilstoši Publiskās un privātās partnerības likuma līgumcenu sliekšņiem.

Publiskais partneris vai tā pārstāvis, kas piemēro Publiskās un privātās partnerības likumu, Iepirkumu uzraudzības biroja tīmekļvietnē publicētajās iepirkumu publikācijās – paziņojums par koncesiju, paziņojums par koncesijas piešķiršanu, iepriekšējs informatīvs paziņojums par sociālajiem un citiem īpašiem pakalpojumiem, paziņojums par koncesijas piešķiršanu sociālajiem un citiem īpašiem pakalpojumiem – norāda līgumu kopējās līgumcenas, iepirkumu veidu, paredzamās līgumcenas slieksni, norādi par vides aizsardzības prasību un Eiropas Savienības fondu piemērošanu, norādi par to, vai publiskais partneris rīkojas citu publisko partneru vārdā (centralizēts iepirkums), un citu informāciju.

Lietotāji var iepazīties ar apkopotiem gada datiem par izsludināto un rezultātu paziņojumu skaitu pēc iepirkumu veida un kopējām līgumcenām EUR bez pievienotās vērtības nodokļa, kas salīdzināti ar iepriekšējā gada datiem, aprēķinot procentuālo īpatsvaru procentos.

Dati tiek atlasīti arī pēc norādes par vides aizsardzības prasību un Eiropas Savienības fondu piemērošanu, norādes par to, vai publiskais partneris rīkojas citu publisko partneru vārdā (centralizēts iepirkums), kā arī norādi par sociālo atbildību un inovatīviem risinājumiem un salīdzināti ar iepriekšējo gadu, aprēķinot procentuālo īpatsvaru no kopējās noslēgtās līgumsummas un kopējā izsludināšanas un rezultātu paziņojumu skaita.

Rādītāju kopums sniedz vispārēju informāciju par izsludināto un rezultātu publikāciju daudzumu un tajās norādītajām līgumsummām, piemērojot Publiskās un privātās partnerības likumu.

**Datu publicēšana**

Dati tīmekļvietnes sadaļā ***Statistika*** zem ***Aktuālie publikāciju rādītāji*** ***/ Saskaņā ar Publiskās un privātās partnerības likumu*** tiek atjaunoti saskaņā ar aktuālo [datu publicēšanas kalendāru](http://iub.gov.lv/lv/node/556) reizi gadā.

|  |  |  |  |
| --- | --- | --- | --- |
| Statistikas tēma | Dati par periodu | Atjaunošanas datums | Piezīmes |
| Saskaņā ar Publiskās un privātās partnerības likumu | par 2019. gadu | 08.05.2020. |  |
| Saskaņā ar Publiskās un privātās partnerības likumu | par 2018. gadu |  | Skat. arhīvu |

**Datu pieejamība**

Apkopotie dati ir pieejami, sākot no 2018. gada.

**Datu izplatīšana**

Gada apkopotie rādītāji ir brīvi pieejami Iepirkumu uzraudzības biroja tīmekļvietnē un Latvijas Atvērto datu portālā. Dati var tikt izmantoti arī dažādās citās publikācijās, norādot atsauces uz iegūtās informācijas avotu.

**Datu izplatīšanas formāts**

Datu izplatīšanas formāts (MS Excel).

**Datu lietotāji**

Finanšu ministrija un citi lietotāji.

**Datu vākšana**

Dati tiek iegūti no šādiem Iepirkumu uzraudzības biroja tīmekļvietnē publicētiem iepirkumu paziņojumiem:

* Paziņojums par koncesiju, paziņojums par koncesijas piešķiršanu, iepriekšējs informatīvs paziņojums par sociālajiem un citiem īpašiem pakalpojumiem, paziņojums par koncesijas piešķiršanu sociālajiem un citiem īpašiem pakalpojumiem atbilstoši Ministru kabineta 2017. gada 3. maija noteikumiem Nr. 244 „Koncesijas procedūras paziņojumi un to sagatavošanas kārtība” (spēkā no 16.05.2017.).

**Atskaites periods**

Atskaites periods ir kalendārais gads.

**Klasifikācijas**

Statistikas rādītāju kopumā nav iekļauts iepirkuma nomenklatūras CPV (*Common Procurement Vocabulary*) klasifikators.

**Konfidencialitāte**

Iepirkumu uzraudzības biroja tīmekļvietnē publicētie publisko partneru vai to pārstāvju iepirkumu paziņojumi nesatur konfidenciālus datus.

**Kvalitāte**

Kvalitāte tiek nodrošināta, ievērojot Eiropas Statistikas prakses kodeksā noteiktās prasības.

**Atbilstība**

Gada griezumā apkopotie statistikas rādītāji kopumā atbilst lietotāju vajadzībām.

**Precizitāte**

Gada apkopoto datu precizitāte kopumā ir nemainīga.

**Savlaicīgums**

Iepirkumu uzraudzības birojs savlaicīgi, atbilstoši datu publicēšanas kalendāram, publicē apkopotos statistikas datus.

**Datu precizēšana**

Nepieciešamības gadījumā attiecīgie iepirkumu paziņojumu publikāciju rādītāji var tikt precizēti, norādot datu precizēšanas iemeslus.

**Kontakti**

|  |  |
| --- | --- |
| Statistikas iestāde | Iepirkumu uzraudzības birojs |
| E-pasts | pasts@iub.gov.lv |
| Informācijas departaments |
| Tālruņa numurs | 67326708 |

**Metadati pēdējo reizi atjaunoti**

08.05.2020.

**Saistītās tēmas**

Publikāciju statistikas rādītāji, piemērojot Publiskās un privātās partnerības likumu